Simona Halep, Ana Bogdan și Jaqueline Cristian vor juca, astăzi, în turul inaugural al turneului WTA 1.000 de la Miami. Astfel, Ana Bogdan (locul 66 WTA) o va întâlni, de la ora 18.30, pe Katerina Siniakova (Cehia, locul 42 WTA), iar Jaqueline Cristian (locul 82 WTA) se va confrunta, de la 21:30, cu americanca Diane Parry (locul 54 WTA).
Însă, meciul turneului, poate cel mai așteptat de iubitorii de tenis este cel dintre Simona Halep, care a beneficiat de o invitație din partea organizatorilor și pentru care este primul joc oficial după o pauză de 19 luni, și iberica Paola Badosa (locul 80 WTA), jocul fiind programat de la ora 22:00.
Simona Halep, mesaj motivațional
Simona Halep, activă și pe rețelele sociale, a postat un mesaj motivațional chiar înainte de meciul din această seară, care este al treilea meci direct între cele două sportive, ambele câștigate de româncă.
"Să ai curajul să îți urmezi inima și intuiția! Ei știu deja ce vrei să devii. Orice altceva e lipsit de importanță", a spus Steve Jobs, citat de Simona Halep pe InstaStory.
Fostul lider mondial a fost suspendat pentru patru ani, în urma deciziei ITIA, în dosarul de dopaj, însă TAS i-a admis apelul, mai mult, i-a redus suspendarea la 9 luni.
La numai câteva zile de la anunțul făcut de TAS, organizatorii de la Miami Open i-au Simonei Halep, rămasă fără puncte și în afara clasamentului WTA, un wild-card pentru a participa la acest turneu, iar pentru pregătirea sa fizică și prezența la Miami a "garantat" fostul antrenor al româncei, Darren Cahill.
"Am avut un sentiment că trebuie să fim pregătiți în caz că ea cere un wildcard.
Am avut multe discuții despre wildcard-uri și, spre norocul nostru, am salvat un wildcard pe tabloul principal feminin, pentru că nu știi niciodată ce se întâmplă", a declarat James Blake, directorul turneului de la Miami, scrie digisport.ro.
Dacă va reuși să o învingă pe iberică, Simona Halep va avea o adversară dificilă în turul secund, pe numărul 2 mondial, belarusa Aryna Sabalenka, dublă campioană de Grand Slam, US Open 2021 și Australian Open 2021.
Fiți la curent cu ultimele noutăți. Urmăriți DCNews și pe Google News